ফের মাওবাদীদের নামে পোস্টার উদ্ধার ঝালদায়

ঝালদা: ফের মাওবাদীদের (Maoists) নামে পোস্টার পড়ল। মুরগুমা জলাধার থেকে মাওবাদী নামের পোস্টার (Maoist poster) উদ্ধার ঘিরে চাঞ্চল্য ছড়াল। কয়েকদিন আগেই বাঘমুন্ডি থানার (Baghmundi Police Station) চাউনিয়া জঙ্গল থেকে এক মাওবাদী নেতা গ্রেফতার হয়েছেন। সেই রেশ কাটতে না কাটতেই কোটশিলা থানার মুরগুমা জলাধার সহ মুরগুমা সুইসাইড পয়েন্ট এর বনদফতর বোর্ডের উপর লাগানো সিপিআই মাওবাদী নামের পোস্টের উদ্ধার হয়। মঙ্গলবার প্ৰাতঃভ্ৰমণ বেরিয়ে এলাকাবাসীর নজরে পড়ে ওই পোষ্টার গুলি। পরে কোটশিলা থানার পুলিশ ওই পোস্টের গুলি উদ্ধার করে।

আরও পড়ুন: রাজ্যে কনকনে ঠাণ্ডার সঙ্গে বৃষ্টির আশঙ্কা!

স্থানীয় বাসিন্দা সিদ্ধেশর মাহাত জানান, দীর্ঘদিন পর আবার পোষ্টার পড়াতে আমরা আতঙ্কে রয়েছি। কারণ এই সুইসাইড পয়েন্টে আমি একটি দোকান চালাই। এখন পর্যটকদের আনাগোনা রয়েছে। এই ভাবে পোষ্টার পড়লে তারাও আতঙ্ক হবেন। যদি ভয়ে পেয়ে পর্যটকরা আসা বন্ধ করেন তো লোকসান হবে। যদিও আমাদের প্রশাসনের উপর ভরসা আছে। পোস্টারে কয়েকটি তাদের একাধীক দাবি দাওয়া সহ ২৭ ও ২৮ জানুয়ারি বন্ধের ডাক দেওয়া হয়েছে। যদিও পর্যটকরা এই বিষয়ে গুরুত্ব দিতে নারাজ।

আরও অন্য খবর দেখুন