Jangalmahal Maoists: মাওবাদীরা এত ল্যাপটপ, সিম, মোবাইল পেল কোথা থেকে? জঙ্গলমহলে উত্তর হাতড়াচ্ছে পুলিস

কলকাতা  টিভি ওয়েব ডেস্ক: জঙ্গলমহলে (Jangalmahal Maoists) ধৃত দুই সন্দেহভাজন মাওবাদী (Maoists)। তাঁদের জিজ্ঞাসাবাদে উঠে এল বেশ কয়েকজন মাওবাদীর গতিবিধি ও কার্যকলাপের চাঞ্চল্যকর তথ্য। তদন্তে পুলিস।

বৃহঃস্পতিবার বাঁকুড়ার (Bankura Maoists) বারিকুল থানার মেলাড়া থেকে গ্রেফতার করা হয় দু’জন মাওবাদীকে। ধৃতদের নাম মঙ্গল হাঁসদা ও শিবু মুর্মু। শুক্রবার দু’জনকে খাতড়া মহকুমা আদালতে তোলা হয়। বিচারক তাঁদের ৬ দিনের পুলিসি হেফাজতের নির্দেশ দেয়। ধৃতদের দফায় দফায় জিজ্ঞাসাবাদ করে পুলিস। জিজ্ঞাসাবাদে আরও বেশ কয়েকজন মাওবাদীর (Jangalmahal Maoists) খবর পাওয়া গিয়েছে। লিংক পাওয়া গিয়েছে একাধিক মাওবাদী নেতার। যদিও তদন্তের স্বার্থে এখনই সে বিষয়ে মুখ খুলতে চায়নি পুলিস।

আরও পড়ুন  Sandhya Mukhopadhyay: সন্ধ্যা মুখোপাধ্যায় এখনও সংকটজনক

ধৃতদের কাছ থেকে উদ্ধার হয়েছে কম্পিউটার, পেনড্রাইভ, মোবাইল,  একাধিক লিফলেট ও বই। কম্পিউটারের হার্ডডিস্ক ও পেনড্রাইভ ফরেন্সিক টেস্টে পাঠানো হয়েছে। উদ্ধার হওয়া মোবাইলগুলির কল লিস্ট ঘেটে জানার চেষ্টা করছেন তদন্তকারীরা। ধৃতদের বয়ানের ভিত্তিতেই অন্যান্য মাওবাদীদের গতিবিধি জানার চেষ্টা চালাচ্ছে পুলিস।বাঁকুড়ায় ধৃত দুজনের উপস্থিতিতে কোথাও কোনও গোপন বৈঠক হয়েছে কি না তারও খোঁজ চলছে।

গ্রেফতার ২ মাওবাদী

এক সময়ের মাওবাদীদের আঁতুরঘর ছিল দক্ষিন বাঁকুড়ার একাধিক এলাকা। মাও নাশকতার নানান ঘটনার সাক্ষী বহন করে চলেছে জঙ্গলমহল। সরকার বদলানোর পর এক সময়ের অশান্ত জঙ্গলমহলে ফিরে আসে শান্তি। তবে মাঝে মাঝেই মাও নামাঙ্কিত পোস্টার ঘিরে চাঞ্চল্য ছড়িয়ে পড়ত জঙ্গলমহলের বিভিন্ন এলাকায়। দিন কয়েক আগেও ধৃত দুই মাওবাদীকে ঘিরে পোস্টার পড়ছিল এলাকায়।  শেষমেশ মাওবাদী সন্দেহে দু’জনের গ্রেফতারের ঘটনায় ফের জঙ্গলমহলে নতুন করে বাড়ল জল্পনা।  একটাই প্রশ্ন এখন ঘুরপাক খাচ্ছে স্থানীয় ও প্রশাসনের মধ্যে। জঙ্গলমহলে কি ফের মাথা চাড়া দিচ্ছে মাওবাদী কার্যকলাপ? যা  নতুন করে জল্পনা উঁসকে দিয়েছে মাওবাদী গ্রেফতারের ঘটনায়।

আরও পড়ুন  Dilip Ghosh: বিধাননগরে পুলিসের সঙ্গে দিলীপের ঝগড়া,…

The post Jangalmahal Maoists: মাওবাদীরা এত ল্যাপটপ, সিম, মোবাইল পেল কোথা থেকে? জঙ্গলমহলে উত্তর হাতড়াচ্ছে পুলিস first appeared on KolkataTV.

The post Jangalmahal Maoists: মাওবাদীরা এত ল্যাপটপ, সিম, মোবাইল পেল কোথা থেকে? জঙ্গলমহলে উত্তর হাতড়াচ্ছে পুলিস appeared first on KolkataTV.